Японският авионосен флот достига Марианските острови, с цел да отрази атаката на американците. „Индиана“, в състава на линейното съединение на вицеадмирал Уилис А. Ли се насочва насреща на японците. На 19 юни двата големи флота се приближават един към друг и започва „Сражението във Филипинско море“ – най-голямото въздушно сражение на палубните авиации. Палубните изтребители F6F на ВМС на САЩ, свалят около 400 японски самолета. Един от пилотите на „Лексингтън“ казва: „По дяволите, това ми напомня на добрия стар лов на пуйки!“ Оттогава това сражение става известно, като „лова на пуйки“. Подводните лодки на вицеадмирал Марк А. Мичер потопяват три японски самолетоносача, включая „Шокаку“ и чисто новия „Тайхо“.